Source: https://jog.mandiner.hu/cikk/20140317_ab_lehet_torvennyel_modositani_a_hitelszerzodeseket
Timestamp: 2020-05-29 03:42:09
Document Index: 18266981

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

AB: Lehet törvénnyel módosítani a hitelszerződéseket | Mandiner
Lehet devizahiteles törvény
AB: Lehet törvénnyel módosítani a hitelszerződéseket
2014. március 17. 10:58
Az Alkotmánybíróság hétfőn meghozott határozata szerint törvénnyel módosíthatók a korábban megkötött szerződések, ám ebben az esetben is figyelembe kell venni minden fél méltányos érdekeit, a megváltozott körülmények között is érdekegyensúlyra kell törekedni.
A nyilvánosan kihirdetett határozat indokolása szerint a jogbiztonság követelménye akkor érvényesül, ha az állam jogszabállyal a szerződések tartalmát ugyanolyan feltételek fennállása esetén változtathatja meg, mint amit a rendes bírósági út követel meg, azaz ha a felek tartós jogviszonyában a szerződéskötést követően olyan körülmény áll be, amely folytán a szerződés valamelyik fél lényeges jogos érdekét sérti.
Az Ab eljárását kezdeményező kormány indítványának másik felvetésére reagálva az Ab kimondta: rendes bírósági ítéletnek azokat a konkrét jellemzőit, amelyek közvetlenül a fogyasztók jogainak védelmével kapcsolatos alaptörvény-ellenességet okoznák, alkotmányértelmezési hatáskörben nem lehet megállapítani. A gazdasági erőfölénnyel visszaélés elleni fellépésre és a fogyasztók jogainak védelmére irányuló alaptörvényi rendelkezésből közvetlenül következhet ugyan jogszabály alkotmányellenessége, de ennek megítélése függ a szabályozási környezettől.
A kormány két kérdésben fordult az Alkotmánybírósághoz. Egyrészt, hogy az erőfölénnyel való visszaéléssel szembeni fellépésre és a fogyasztók jogainak védelmére vonatkozó szabályokból levezethető-e valamely tömegesen alkalmazott, a fogyasztók számára egyoldalúan és jelentős hátrányt okozó módon meghatározott szerződési feltétel, illetve az ezt megerősítő bírósági ítélet, valamint az ezek alapjául szolgáló jogszabályi rendelkezés alaptörvény-ellenessége.
Az Alkotmánybíróság erre azt a választ adta, hogy az Alaptörvényből az államnak az a kötelezettsége következik, amely a fogyasztók érdekeit védő, az erőfölénnyel való visszaéléssel szemben fellépő intézményrendszer létrehozására és fenntartására, továbbá a fogyasztók jogait biztosító jogszabályok megalkotására vonatkozik, azonban arra nem terjed ki az Alkotmánybíróság hatásköre, hogy ez alapján bírósági ítéletek egyes jellemzőit alaptörvény-ellenesnek nyilvánítsa. Az erőfölénnyel való visszaéléssel szembeni fellépésre és a fogyasztók jogainak védelmére irányuló alaptörvényi rendelkezésből ugyanakkor közvetlenül következhet valamely jogszabály alkotmányellenessége, de ennek megítélésénél a vizsgált rendelkezés szabályozási környezetét is figyelembe kell venni.
A második kérdés alapján az Alkotmánybíróságnak az emberi méltóság védelméhez való jogot és a jogállamhoz tartozó jogbiztonságot abból a szempontból kellett értelmeznie, hogy milyen alkotmányossági feltételekkel kerülhet sor fennálló szerződéseknek jogszabály útján történő módosítására. A testület megállapította, hogy az Alaptörvény biztosítja a szerződéses szabadságot, de ez nem jelenti azt, hogy a létrejött szerződések nem módosíthatók. Jogszabály a hatálybalépése előtt megkötött szerződések tartalmát kivételesen – a szerződéskötés körülményeinek előre nem látott, jelentős megváltozása esetén – módosíthatja.
Az Alkotmánybíróság kifejtette, hogy a jogbiztonság követelményei, a szerződéses szabadság, valamint a megkötött szerződés teljesítésébe vetett bizalom akkor érvényesülnek, ha az állam jogszabállyal a szerződések tartalmát általában csak ugyanolyan feltételek fennállása esetén változtathatja meg alkotmányosan, mint amilyen feltételek fennállását az egyes szerződések bírósági úton való módosítása is megköveteli. A törvényi úton történő szerződésmódosításnak is, amennyire lehet, mindegyik fél méltányos érdekeit figyelembe kell vennie, vagyis az ilyen szerződésmódosításnak is érdekegyensúlyra kell törekednie a megváltozott körülmények mellett.
MTI Devizahitelek - Ab: szerződések törvénnyel módosíthatók, ám érdekegyensúlyra kell törekedni
Alkotmánybíróság Az Alkotmánybíróság közleménye a devizahitel-szerződésekkel összefüggő alkotmányértelmezésről
| gazdaság | belföld | kormány | devizahitel | bank | Alkotmánybíróság | jog | politika | hitelszerződés | szerződés | határozat | adós | normakontroll
Összesen 27 komment
zenebono 2014. március 17. 11:24
Ez semmi. Ehhez nem kellett alkotmánybírósági döntés. Pedig szükség lenne erre a pár százezer szavazatra. Még nincs lefutva a választás.
nyugalmazott tanár 2014. március 17. 11:51
@kukagyerek
Ez egy ésszerű döntés.
Ha az érdekek figyelembevétele a méltányosság és ésszerűség határán belül marad, és nem az eseti bírói megítélésen múlik majd.
Alapállás kell legyen, hogy az elmaradt uzsorahasznot nem lehet veszteségként figyelembe venni. Sőt, éppen az uzsorahasznot kell kiiktatni, és az eddigi befizetéseket kell újraszámolni.
Mert az egyik fő probléma éppen az, hogy nagyon sok hitelt már kamatostól visszafizettek, ennek ellenére a trükkökkel számolt fennmaradt összeget vették csak figyelembe.
Csigorin 2014. március 17. 12:29
Lehet buveszkedni, egy a lenyeg: a forinthitelt felvettek, vagy eppen azok akik egyaltalan nem vettek fel hitelt, nem jarhatnak rosszabbul mint a devizahitelesek.
György László: Megvédjük a magyar tulajdont az ellenséges felvásárlóktól
A 2008-as válsággal szemben most nem függ a magyar bankszektor a külföldi refinanszírozástól
Az OECD GDP-je 2009 óta legnagyobb mértékben csökkent az első negyedévben
Bőven tartja a magyar gazdaság a növekedési többletét Nyugat-Európához képest
KSH: Február-áprilisban 56 ezerrel dolgoztak kevesebben, mint egy évvel ezelőtt
TÖKÖS: Ha mondjuk van 300 ezer munkanélküli, akkor ebből olyan 3 ezerből lesz 05:31 A programozáshoz nem kell egyetemre járni – a Green Fox társalapítója a Makronómnak albatros: Értelek, de van szintaxis ellenőrzés, ha a hiba a programozásban van, 01:09 A programozáshoz nem kell egyetemre járni – a Green Fox társalapítója a Makronómnak Camael : egyetlen elemzést sem olvastam arról, hogyan befolyásolja ez az embere 01:08 Fitch: Elképzelhetetlen számok jönnek a globális gazdaságról Akitlosz: Szerintem tévedsz. 01:07 A programozáshoz nem kell egyetemre járni – a Green Fox társalapítója a Makronómnak Camael : nincs mit megvédeni, amit megakartak szerezni már régen az övék ... a 00:59 György László: Megvédjük a magyar tulajdont az ellenséges felvásárlóktól Camael : "A célunk az, hogy olyan közgazdászok kerüljenek ki a Corvinus Egyetem 00:50 Patrióta szívvel, pragmatikus ésszel – György László a Makronómnak Akitlosz: A számítógépen programok futnak, amelyeket emberek írták és ők tévedte 00:42 A programozáshoz nem kell egyetemre járni – a Green Fox társalapítója a Makronómnak Robur: Szerintem te nem vagy otthon a témában. 00:40 A programozáshoz nem kell egyetemre járni – a Green Fox társalapítója a Makronómnak Azember12: Érdemes követni, őszintén szólva van benne potenciál hogy államelnök l 00:22 Patrióta szívvel, pragmatikus ésszel – György László a Makronómnak albatros: :DDDD Értem, tudom. Restart. Sajnos a Linuxot is kell :( Felt 00:08 A programozáshoz nem kell egyetemre járni – a Green Fox társalapítója a Makronómnak